Source: https://finlex.fi/fi/laki/alkup/1988/19880056
Timestamp: 2020-05-29 22:05:42+00:00

Document:
Asetus harjoittelukouluasetuksen muuttamisesta 56/1988 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1988 › 56/1988
kumotaan 19 päivänä huhtikuuta 1985 annetun harjoittelukouluasetuksen (336/85) 2§:n 2 momentti,
muutetaan 4§:n 3 momentti, 6§:n 3 momentti, 20§:n 1 momentin 16 kohta, 30§, 33§:n 1 momentti, 51§:n 3 momentti, 56§:n 1 momentin johdantokappale ja 4 momentti, 58 ja 59§ ja 60§:n 1 momentti sekä
lisätään asetukseen uusi 61 a§ seuraavasti:
Korkeakoulun hallintovirasto määrää myös, mitkä virkamiehet ja työsopimussuhteiset työntekijät kuuluvat harjoittelukoululain 5§:n 2 momentissa tarkoitettuun koulun muuhun henkilökuntaan.
Kutsu johtokunnan kokoukseen on lähetettävä viimeistään neljä arkipäivää ennen kokousta. Kokouskutsussa on mainittava käsiteltävät asiat. Pakottavassa tapauksessa voi johtokunta läsnä olevien jäsenten yksimielisellä päätöksellä ottaa käsiteltäväksi asian, jota ei ole mainittu kokouskutsussa.
16) tehdä opettajankoulutusyksikölle esitys viran nimen tai opetusalan muuttamisesta sekä haettavaksi julistamisen siirtämisestä;
Harjoittelukoululain 10§:ssä tarkoitetuista tunneista varataan tukiopetukseen perusopetusryhmää kohti viikossa vähintään yksi tunti ala-asteella, vähintään puoli tuntia yläasteella ja puoli tuntia lukiossa.
Harjoittelukoulussa, jossa annetaan harjoittelukoululain 3§:n 2 momentissa tarkoitettua esiopetusta erillisessä perusopetusryhmässä, opetussuunnitelmassa vahvistettuun perusopetusryhmän toimintaan saadaan käyttää enintään 25 tuntia viikossa.
Opetusnäytteiden antamisesta tehdään merkintä todistukseen, jonka näytteiden antaja on saanut opettajan kelpoisuuteen vaadittavista opinnoistaan ja jossa on näiden opintojen yhteydessä annettu opetustaidon arvosana. Opetusnäytteiden perusteella annettu opetustaidon arvosana merkitään todistukseen silloin, kun se on parempi kuin viimeksi todistukseen merkitty arvosana tai vähintään hyvin hyvä (4).
Hakijalta, joka on harjoittelukoulun vakinainen rehtori tai lehtori, ei vaadita uutta opetustaidon arvosanaa, vaikka arvosanan antamisesta olisi kulunut yli kymmenen vuotta.
Harjoittelukoulun rehtorin ja lehtorin viran väliaikaiselta hoitajalta ja viransijaiselta vaaditaan kelpoisuus hoidettavaan virkaan.
Harjoittelukoulun tuntiopettajalta vaaditaan kelpoisuus tehtävää vastaavaan lehtorin virkaan.
Edellä 1 ja 2 momentissa säädetyistä vaatimuksista voidaan poiketa, jollei saada kelpoisuusvaatimukset täyttävää viranhoitajaa tai tuntiopettajaa, ja erityisestä syystä muulloinkin.
Opettajankoulutusyksikkö voi myöntää lehtorin viran hakijalle enintään kahden kuukauden lisäajan 56§:n 1 momentin 4 kohdassa tarkoitetun opetustaidon osoittamista varten. Kesä-, heinä- ja elokuuta ei lueta lisäaikaan. Lisäaikaa haetaan kirjallisesti viran hakuajan kuluessa.
4 § 6 § 20 §30 §33 §51 § 56 §58 §59 §60 §61 a §

References: § 6
 § 20
 §30
 §33
 §51
 § 56
 §58
 §59
 §60
 §61